S-2414/2023

Mál þetta, sem dómtekið var 21. nóvember 2023, höfðaði lögreglustjórinn á höfuðborgarsvæðinu með ákæru 19. september 2023, á hendur ákærða T-x-x R-x-x, kt. 000000- 0000, [...].

1. Fyrir umferðarlagabrot með því að hafa, laugardaginn 18. mars 2023, ekið bifreiðinni [...] án þess að hafa öðlast ökuréttindi, undir áhrifum áfengis og óhæfur til að stjórna henni örugglega vegna áhrifa ávana- og fíkniefna(í blóðsýni mældist vínandamagn 2,27 ‰ og amfetamín 20 ng/ml) um Tryggvagötu í Reykjavík, þar sem lögregla stöðvaði aksturinn, og skömmu síðar á lögreglustöðinni við Hverfisgötu, neitað að gangast undir töku blóðsýnis og þannig neitað að veita atbeina sinn við rannsókn málsins.

Telst háttsemi þessi varða við 1., sbr. 3. mgr. 49. gr., 1., sbr. 2. mgr. 50. gr., 1., sbr. 3. mgr. 52. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

2. Fyrir umferðarlagabrot með því að hafa, sunnudaginn 26. mars 2023, ekið bifreiðinni [...] án þess að hafa öðlast ökuréttindi og undir áhrifum áfengis (í blóðsýni mældist vínandamagn 2,21 ‰) um Hverfisgötu í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Fyrir umferðarlagabrot með því að hafa, þriðjudaginn 4. apríl 2023, ekið bifreiðinni [...] án þess að hafa öðlast ökuréttindi, undir áhrifum áfengis (í blóðsýni mældist vínandamagn 1,72 ‰) og án þess að hafa notað öryggisbelti um Ásgarð við Bústaðarveg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr., 1. mgr. 58. gr. og 1. mgr. 77. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

I.

Ákærði mætti ekki við þingfestingu málsins 21. nóvember 2023 og hafði ekki boðað forföll en ákæra var birt í Lögbirtingarblaði 20. október 2023. Áður hafði verið reynt að birta fyrirkall fyrir ákærða en hann var ekki með skráð lögheimili hér á landi. Síðar kom í ljós að hann væri í [...]og óvíst hvenær hann kæmi afturtil landsins. Verður málið dæmt samkvæmt heimild í a-lið 161. gr. laga nr. 88/2008 um meðferð sakamála enda var þess getið í fyrirkalli að þannig gæti farið um meðferð málsins.

Með vísan til framanritaðs og rannsóknargagna málsins telst framangreind háttsemi sönnuð og er hún réttilega heimfærð til refsiákvæða í ákæru.

Ákærði er fæddur 0000 og samkvæmt fyrirliggjandi sakavottorði hefur hann ekki áður gerst sekur um refsiverðan verknað. Verður við ákvörðun refsingar tekið mið af þeirri staðreynd. Með hliðsjón af framangreindu, atvikum máls og dómvenju í málum sem þessu, þykir refsing ákærða hæfilega ákveðin 1.060.000 króna sekt til ríkissjóðs. Greiði ákærði ekki dæmda fésekt innan fjögurra vikna frá dómsbirtingu skal koma í hennar stað 40 daga fangelsi. Í ljósi framangreinds og með vísan til 99. og 101. gr. umferðarlaga nr. 77/2019, er ákærði sviptur ökuréttindum í 60 mánuði frá birtingu dómsins að telja.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 197.198 krónur. Um er að ræða kostnað vegna blóðsýnatöku, rannsókna Háskóla Íslands og matsgerða. Af hálfu ákæruvalds fór K-x-x K-x-x saksóknarfulltrúi með málið.

A-kvk-nf B-kvk-nf, aðstoðarmaður dómara, kveður upp dóm þennan.

Dómsorð:

Ákærði, T-x-x R-x-x greiði 1.060.000 krónur í sekt til ríkissjóðs innan fjögurra vikna frá dómsbirtingu en sæti ella 40 daga fangelsi.

Ákærði er sviptur ökuréttindum í 60 mánuði frá dómsbirtingu.

Ákærði greiði 197.198 krónur í sakarkostnað.

A-kvk-nf B-kvk-nf